06.11 . 2020 Ако Джо Байдън стане президент на САЩ натискът срещу Китай като основен икономически и геополитически съперник ще отслабне . При успех на Доналд Тръмп ще продължи линията на противопоставяне с Пекин . Ако Тръмп остане в Белия дом ще продължи търговския натиск срещу ЕС и твърдото настояване за по - високи вноски в бюджета на НАТО от европейските страни членки на пакта . При евентуално управление на Байдън американският дълг ще продължава да нараства и американската икономика ще продължава да трупа дефицити , което в дългосрочен план няма да се отрази благоприятно на американската икономика , както и на световните финансови пазари . Според икономиста и преподавател в Стопанската академия в Свищов доц . Александър Ганчев подобна политика на дългове е реалистично да се очаква и от Доналд Тръмп , но в по - ниски равнища .